अस्ट्रेलियामाथि इंग्ल्यान्डलाई अग्रता 
इंग्ल्यान्डले अस्ट्रेलियाविरुद्धको चौथो टेस्टको दोस्रो दिन बिहीबार ६७ रनको महत्त्वपूर्ण अग्रता लिएको छ । ओल्ड ट्रायफोर्डमा दिनको खेल समाप्त हुँदा इंग्ल्यान्डले आफ्नो पहिलो इनिङ्समा चार विकेटमा ३ सय ८४ रन बनाएको छ ।
काठमाडौँ — इंग्ल्यान्डले अस्ट्रेलियाविरुद्धको चौथो टेस्टको दोस्रो दिन बिहीबार ६७ रनको महत्त्वपूर्ण अग्रता लिएको छ । ओल्ड ट्रायफोर्डमा दिनको खेल समाप्त हुँदा इंग्ल्यान्डले आफ्नो पहिलो इनिङ्समा चार विकेटमा ३ सय ८४ रन बनाएको छ ।इंग्ल्यान्डका लागि बेन स्टोक्स २४ र ह्यारी ब्रुक्स १४ रन बनाएर खेलिरहेका छन् । त्यस अगाडि ओपनर ज्याक क्रलीले शानदार ब्याटिङ गरे र उत्कृष्ट १ सय ८९ रन बनाए । उनले २१ चौका र तीन छक्का प्रहार गरे । यस्तै जोए रुटले पनि ८४ रनको ठोस योगदान दिए । विहानको खेलमा अस्ट्रेलिया आफ्नो पहिलो इनिङ्समा ३ सय १७ रन बनाएर अलआउट भएको थियो । 